Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: 10/1994. (II. 25.) AB határozat is megerősítette: „a főváros
Paragraph Index: 838

10/1994. (II. 25.) AB határozat is megerősítette: „a főváros területeinek területfelhasználási egységekbe sorolását, valamint egyes területfelhasználási egységek különféle építési övezetekbe tagolását csak a fővárosi ÁRT szerves részeként lehet jogszerűen megtenni. A területek jellemző egységekbe sorolása, illetve övezeti tagolása — ezek megváltoztatása, módosítása — tehát meghaladja a kerületi önkormányzatok döntési jogosultságát.” (ABH 1994, 396, 397.) A BVSZ, az FSZKT, BVKSZ és az Ör. viszonyában nem a jogforrási hierarchia kérdése merül fel, hanem a vizsgált esetben a felhatalmazás alapján történő önkormányzati jogalkotásról van szó. A felhatalmazás alapján az Ör. részletezte az általánosabb hatályú és keretszerűen fogalmazó BVSZ rendelkezéseit, végrehajtási szabályokat állapított meg. A felhatalmazási-végrehajtási kényszer a főváros és a kerületek közötti jogalkotási hatáskörmegosztásból adódik.

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes